als_Latn dik_Latn sag_Latn
Home » Ekskluzive »
S’dihet kush është zgjedhur asamblistë
Rreth nëntëmijë qytetar të Kosovës që kanë garuar për tu zgjedhur asamblistë në komunat e ndryshme të vendit, ende nuk e dinë nëse e kanë marrë ose jo këtë status.
Drejtuesve të Komisionit Qendror i Zgjedhjeve (KQZ) nuk iu ka mjaftuar pothuajse një muaj ditë që t’i shpallin rezultatet zyrtare, me të cilat do të dihej saktësisht për secilën subjekt politik se sa asamblistë i ka futur në Kuvendet Komunale, cilët janë asamblistët që do t’i përfaqësojnë qytetarët në katër vitet e ardhshme, sa vota i kanë marrë ata, si dhe kush ka marrë më shumë vota e kush më pak.
Siç dihet, rundi i parë i zgjedhjeve komunale në Kosovë është mbajtur me 3 nëntor, janë publikuar rezultatet e subjekteve politike në raport me votat për secilën komunë sikurse dhe në nivel vendi, si dhe janë zyrtarizuar kandidatët për kryetar të komunave që kanë fituar në rundin e parë.
Ndërkaq, pas tre ditëve, saktësisht, me 1 dhjetor do të mbahen për balotazh, ndërsa KQZ-ja nuk ka arritur ta shpallë rezultatin për votat e asamblistëve, duke lënë në pritje rreth nëntëmijë kandidat.
Rreth kësaj çështje ka qenë e pamundur të merret një qëndrim nga Komisioni Qendror i Zgjedhjeve. I kontaktuar nga Indeksonline, zëdhënësi i këtij institucioni, Valmir Elezi, ka thënë se për këtë çështje duhet të prononcohet kryeshefi ekzekutiv i sekretariatit të KQZ-së, Enis Halimi, ndërsa ai ka refuzuar të përgjigjet.
“Shpallja e rezultateve është çështje e KQZ-së, dhe jo e sekretariatit. Prandaj, për këtë duhet të përgjigjet zëdhënësi Valmir Elezi e jo unë”, ka thënë ai nëpërmjet telefonit. Portali është përpjekur të kontaktojë edhe me kryesuesen e KQZ-së, Valdete Daka, por, kontakti me të ka qenë i pamundur.
eng_Latn als_Latn als_Latn als_Latn als_Latn als_Latn als_Latn als_Latn